Светослав Иванов
Вечерта припада, пръска ситен дъжд…

chitanka.info

Вечерта припада, пръска ситен дъжд —

премръзнал, ветровит, бездомен.

По сградите, край този кръстопът,

една след друга — лампите, реклами

присветват, а отсреща — светофарът

намига като уличен гамен.

Прегърбени от вкисналия ден

и мокрите чадъри бързат хора.

Изкаляният и премръзнал автобус

с погнуса ги повърна на паважа.

Бездомникът, отдавна вече пиян

на спирката ги среща със усмивка.

А аз не бързам, нямам и чадър.

Дано бездомникът да се смили накрая.

Да ме подхване кротко под ръка

И ме отведе на топло в свойта къща.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.